text: Massive kø-dannelser på motorvejen syd for Vejle
  29 maj 2012 kl. 06.26
  Der var tirsdag morgen store kø-dannelser både i nord- og sydgående retning på motorvej E 45 ved Skærup, hvor seks biler var involveret i et uheld.
  Der skete kun materiel skade.
  En række biler kørte op bag i hinanden i det sydgående midlertidige spor på motorvej E 45 ved Skærup kort før motorvejen deler sig mod Fredericia og Kolding.
  Ulykken skete omkring kl. syv tirsdag morgen - og skabte hurtige lange køer i begge retninger. Ved halv ni-tiden var der kø fra Hornstrup i sydgående retning, mens bilister i nordgående retning også holder i kilometerlange køer. Der meldes også om stort trafikpres på alle alternative ruter.
  Kort før klokken ni melder Vejdirektoratet om forlængede rejsetider på op mod halvanden time i begge retninger på motorvejen ved Skærup.'
  Først ved ved middagstid var tilstandene atter normale i Trekant-området.
  